Alueiden komitean lausunto aiheesta "Energia-alan euroopanlaajuisia energiaverkkoja koskevat suuntaviivat" CdR 367/96 fin



Virallinen lehti nro C 116 , 14/04/1997 s. 0096



Alueiden komitean lausunto aiheesta "Energia-alan euroopanlaajuisia energiaverkkoja koskevat suuntaviivat" (97/C 116/13) ALUEIDEN KOMITEA, joka ottaa huomioon ehdotuksen Euroopan parlamentin ja neuvoston päätökseksi koskien muutosta parlamentin ja neuvoston päätökseen N:o 1254/96/EY energia-alan euroopanlaajuisia verkkoja koskevista suuntaviivoista (), ottaa huomioon neuvoston päätöksen 25. syyskuuta 1996 pyytää Euroopan yhteisön perustamissopimuksen 129 d artiklan ensimmäisen alakohdan mukaisesti alueiden komitean lausunnon, ottaa huomioon marraskuun 13. päivä tekemänsä päätöksen valtuuttaa valiokunta 5 "Maankäytön suunnittelu Ympäristö Energia" valmistelemaan lausunto, ottaa huomioon valiokunta 5:n marraskuun 20. päivänä 1996 yksimielisesti hyväksymän lausuntoluonnoksen (CdR 367/96 rev., esittelijä Hannu Penttilä), hyväksyi 15. ja 16. tammikuuta 1997 pitämässään 16. täysistunnossa (tammikuun 16. päivän kokouksessa) yksimielisesti seuraavan lausunnon. 1. Johdanto 1.1. Euroopan yhteisön komissio on katsonut, että Euroopan parlamentin ja neuvoston päätöksen N:o 1254/96/EY Euroopan laajuisia energiaverkkoja koskevien suuntaviivojen vahvistamisesta liitteenä oleva alustava luettelo yhteisön etua koskevista hankkeista on tarpeen saattaa ajan tasalle (). 1.2. Uudistamistarve johtuu komission edellisen ehdotuksen laatimisen jälkeen kuluneesta ajasta, käsittelyprosessin yhteydessä sovituista sitoumuksista, joita kolmen uuden jäsenmaan liittyminen yhteisöön aiheuttaa energiaverkossa, yhteenliitettyjen verkkojen yhä nopeammasta laajentumisesta Euroopan mantereen tasolla sekä erityisesti maakaasumarkkinoiden nopeasta kehityksestä. 2. Yleistä 2.1. Alueiden komitea pitää Euroopan laajuisten energiaverkkojen suunnittelua ja toteuttamista tärkeänä energia-alan sisämarkkinoiden toimivuuden kannalta, mutta myös siltä osin kuin niillä yhdistetään ja vahvistetaan Euroopan unionin reuna- ja äärialueiden yhteenkuuluvuutta. Alueiden komitea on jo aiemmin antanut Euroopan laajuisia energiaverkkoja käsittelevän lausunnon (), jonka esittelijänä oli Fons Hertog. 2.2. Euroopanlaajuisten energiaverkkopäätösten uskottavuuden kannalta on äärettömän tärkeää, että näihin päätöksiin liitetään myös realistinen investointisuunnitelma. Erityisesti unionin reuna- ja äärialueita palvelevien energiaverkkojen rahoituksessa unionin tulisi osallistua nykyistä suuremmalla rahoitusosuudella. 2.3. Euroopanlaajuisten energiaverkkojen suunnitteluprosessissa ei ole kuultu alueellisia tai paikallisia viranomaisia. Tämän vuoropuhelun puute saattaa merkittävällä tavalla viivyttää verkostojen rakentamista. Alueiden komitea esittää, että komissio tutkii jatkossa mahdollisuuksia alue- ja paikallishallinnon viranomaisten mielipiteen huomioon ottamiselle. Näin toimien voidaan varmistaa euroopanlaajuisten energiaverkostojen realistiset toteuttamisedellytykset. 2.4. Euroopanlaajuisten energiaverkostojen alueellista ja paikallista hyväksyvyyttä lisää ympäristövaikutusten asianmukainen arviointi ja tiukkojen ympäristövaatimusten noudattaminen. Alueiden komitea esittää, että euroopanlaajuisten energiaverkostojen ympäristövaikutusten arviointi toteutetaan ja verkostojen suunnittelulle ja toteutukselle luodaan parhaan tekniikan periaatteelle pohjautuvat ympäristönormit. 2.5. Alueiden komitea on jo aikaisemmin vaatinut komissiota varmistamaan alueellisille ja paikallisille energiantuottajille pääsyn valtakunnallisiin ja eurooppalaisiin sähkön- ja kaasunsiirtoverkostoihin. Tämä energian käytön tehokkuuden ja sisämarkkinoiden toimivuuden kannalta tärkeä vaatimus tulisi liittää kaikkiin unionin euroopanlaajuisia energiaverkkoja koskeviin päätöksiin. 3. Johtopäätökset 3.1. Alueiden komitea pitää asianmukaisena komission ehdotusta euroopanlaajuisten energiaverkostoja koskevien suuntaviivojen vahvistamisesta tehdyn päätöksen muuttamisesta vastaamaan ajankohtaisia tarpeita. 3.2. Alueiden komitea pitää erityisen tärkeänä luoda toimivat rahoitusjärjestelmät erityisesti Euroopan unionin reuna- ja äärialueiden kytkemiseksi euroopanlaajuisiin energiaverkostoihin. 3.3. Alueiden komitea on valmis omalta osaltaan toimimaan yhteistyössä komission kanssa alue- ja paikallishallinnon viranomaisten kytkemiseksi nykyistä paremmin näiden päätösten valmisteluprosessiin. Ympäristövaikutusten arviointimenettelyllä, parhaan tekniikan periaatteen mukaisilla ympäristönormeilla ja lisääntyvällä vuoropuhelulla alue- ja paikallishallinnon viranomaisten kanssa voidaan varmistaa näiden verkostojen realistiset toteuttamisedellytykset. 3.4. Euroopanlaajuisiin energiaverkostoihin tulee olla pääsy myös alueellisilla ja paikallisilla energiantuottajilla. 3.5. Alueiden komitea ehdottaa, että komission ehdotusta neuvoston direktiiviksi järkiperäisten suunnittelumenetelmien käyttöön ottamiseksi sähkön- ja kaasunjakelualoilla () sovelletaan euroopanlaajuisten energiaverkkojen hankkeisiin. Bryssel, 16. tammikuuta 1997. Alueiden komitean puheenjohtaja Pasqual MARAGALL i MIRA () EYVL N:o C 298, 9.10.1996, s. 10 () EYVL N:o L 161, 29.6.1996, s. 147 () EYVL N:o C 217, 6.8.1994, s. 26 () EYVL N:o C 1, 4.1.1996, s. 6